Kungfutse
Kungfutse (551 eaa. – 479 eaa.) oli kiinalainen opettaja, poliitikko ja filosofi, jonka opetuksiin kungfutselaisuus pohjautuu. Kungfutse oli tyytymätön oman aikansa moraaliin ja yritti elvyttää entisaikojen arvomaailman. Hän oli omana aikanaan merkittävä opettaja, mutta hänen opetuksensa saivat vastakaikua Kiinan poliittisissa johtajissa vasta hänen kuoltuaan.
Mengzi
Mengzi (孟子; pinyin: Mèngzǐ; Wade-Giles: Meng Tzu, 'Mestari Meng'), alkuperäiseltä nimeltään Meng Ke, latinaksi "Mencius", eli todennäköisimmin 372–289 eaa.; vaihtoehtoisesti 385–303/302 eaa.) oli kiinalainen filosofi. Hän oli Kungfutsen seuraaja. Kungfutsen tapaan hänkin kiersi Kiinaa pitkään, 40 vuotta. Hänen keskeinen ajatuksensa oli: ”Taivaan järjestystä noudattava säilyy; taivaan järjestystä vastustava katoaa”.